Judith Alpi

Judith Alpi Ghirardi (Santiago, Txile, 1893ko martxoaren 3a - Santiago, Txile, 1983ko otsailaren 5a) txiletar margolaria izan zen, 13ko belaunaldiari —Txileko lehen pintore taldea— atxikia, eta Juan Francisco González eta Pedro Reszka margolariekin batera Arte Ederretako Elkarte Nazionala sortu zuen artearen ekintzailea.

 Ikasketak 
Judith Alpi Nicanor González Méndezen ikaslea izan zen, eta Arte Ederretako Eskolan sartu ondoren, Fernando Álvarez de Sotomayor, Juan Francisco González eta Alberto Valenzuela Llanos izan zituen irakasle.

 Trayectoria 
«Ofizioan erakutsitako finezia, kolore argitsuak eta pintzelkaden erraztasuna eta indarra» ziren Alpiren obraren ezaugarriak, eta «haietan pintura marrazkiaren gainetik lehenesten zuen». Bere lanek, 13ko Belaunaldiaren estetika partekatu ez ezik, izaera koloretsu eta argitsuko trazu objektiboak ere erakusten zituzten.

1914an Emakumeen Elkarte Artistikoaren partaide izan zen. Elkarteak emakumeek kulturaren eta nazioaren esparru guztietan parte hartzea sustatzea eta haietan rol eta espazio duinak aurkitzea zuen helburu.      

Elmina Moisan, Ximena Morla de Subercaseaux, Sara Camino, Dora Puelma eta Miriam Sanfuentesekin batera, Alpi izan zen 1915 eta 1916 bitartean bere lanak erakutsi zituzten lehen sei emakume margolari txiletarretako bat. 1915ean parte hartu zuen, lehen aldiz, erakusketa kolektibo batean Santiagoko Areto Ofizialean. Ondoren, 1916tik 1967ra, hamasei aldiz jarri zituen berriz ere bere lanak ikusgai areto berean.

Horrez gain, beste erakusketa kolektibo batzuetan ere parte hartu zuen, besteak beste, Sevillako Erakusketa Iberoamerikarrean (1929), non domina bat jaso baitzuen Kimono Blanco margolanagatik (lehenago beste bi sari lortu zituen obra: bigarren domina 1919ko Santiagoko Areto Ofizialean eta 1924ko Maturana Lehiaketan) eta Buenos Airesen eginiko Txileko Pintura eta Eskultura Garaikideen Erakusketan (1953).

Bere ibilbide profesionalean irakasle gisa ere lan egin zuen lehen eta bigarren hezkuntzan. Marrazketa-irakasle aritu zen zenbait ikastetxetan; haien artean Santiagoko Nesken 1. Lizeoko Arte Plastikoen Eskolan.

Gaur egun, bere bildumak Santiagoko Arte Ederren Museoan, Concepcióneko Unibertsitateko Arte Etxean, Valparaísoko Baburizza Jauregian, Linaresko Arte eta Artisautza Museoan eta Gabriel Gonzáles Videla Museo Historikoan daude.

 Erakusketak 

 Erakusketa kolektiboak 

 Valparaísoko IV. mendeurreneko Arte Plastikoen Erakusketa Nazionala, Txile (1936).
 Intelektualen Elkartearen Erakusketa (1943), Santiago, Txile
 Seigarren Akuarela Aretoa, Arkitektoen Elkargoa (1949), Santiago, Txile
 El Retrato en la Plástica Chilena (1950), Arte Ederren Eskola, Santiago, Txile
 Txileko Pintura eta Eskultura Garaikideen Erakusketa (1953), Buenos Aires Hiriko Udala, Argentina
 Homenaje al Triunfo del Pueblo Nazioarteko Erakusketa (1970), Arte Garaikidearen Museoa, Unibertsitatek Aretoa, Hezkuntza Ministerioaren Aretoa eta Alhambra Jauregia, Santiago, Txile
 Pintores de la Generación del Trece (1973), Las Condeseko Kultur Institutua, Santiago, Txile
 Txileko Institutuko Arte Ederren Akademiaren Pintura Lehiaketa (1976), Hezkuntza Ministerioko Kultur Etxeko Erakusketa Aretoa, Santiago, Txile
 Arte Ederren Museo Nazionalaren Bildumaren Txileko Pintura Erakusketa (1983), Matte aretoa, Santiago, Txile
 Mujeres en el Arte (1991), Arte Ederren Museo Nazionala, Santiago, Txile
 Álvarez de Sotomayor y la Generación del Trece (1992), Arte Garaikidearen Museoa, Santiago, Txile

 Bakarkako erakusketak 

 Txileko Bankuaren Aretoa (1950), Santiago, Txile
 Erakusketa Petit Palais-en (1954), Frantzia
 Erakusketa bere taillerrean, Miguel de la Barra 480an (1955), Santiago, Txile
 Txileko Bankuko Langileen Aurrezki Kutxan (1961), Santiago, Chile.
 Unibertsitateko Aretoan (1968), Santiago, Chile.

 Lanak 

 Laura Rodig, oihal gaineko olio-pintura, 78 x 54 cm, 1915.
 Retrato de Laura Rodig, oihal gaineko olio-pintura, 121 x 98 cm.
 Kimono Blanco, oihal gaineko olio-pintura, 198 x 150 cm, 1919.
 Retrato de María Madge Hanna Moya, oihal gaineko olio-pintura,125 x 90 cm, 1944.
 Flores, oihal gaineko olio-pintura, 58.3 x 66 cm.
 Clarines, papera, akuarela, zura, lihoa, 65 x 54 cm.
 La niña del clavel, oihal gaineko olio-pintura, 57 x 54 cm.
 Retrato de intelectual, oihal gaineko olio-pintura, 95.4 x 77.5 cm, 1945
 Dama frente al espejo, 99 x 69 cm.
 Retrato de Marcela Jorquera, oihal gaineko olio-pintura, 76.5 x 65 cm.

 Erreferentziak 

 Kanpo estekak 

 Judith Alpi, la artista que pintó los trazos del reconocimiento al talento femenino en las artes, El Mostrador
 Judit Alpi, Artistas Visuales Chilenos - Museo Nacional de Bellas Artes
 Mujeres en la Generación del Trece, Palacio Baburizza

Kategoria:Txileko margolariak
Kategoria:Txileko emakumeak
Kategoria:Emakume margolariak
Kategoria:Santiagotarrak (Txile)